2021 m. LFF III lyga
2021 m. LFF III lyga – ketvirtosios pakopos futbolo pirmenybės, vykusios Lietuvoje 2021 m. pavasarį–rudenį. Turnyras vyko apskričių zonose. Šiame sezone LFF numatė įgyvendinti sportiniu principu pasiektus kilimo ir kritimo principus. Pakitus LFF II lygos struktūrai numatyta, kad 2 paskutines vietas užėmusios komandos privalėtų kristi į III lygą, o III lygos apskričių pirmenybių komandos-nugalėtojos dalyvautų atrankos turnyre dėl teisės žaisti kito sezono LFF II lygos pirmenybėse. III lygos žaidėjų registracija (perėjimų langas) vyko nuo 2021 m. vasario 2 d. iki 2021 m. rugpjūčio 31 d. Rungtynėse komandoms leista neribotai keisti žaidėjus, leisti net atgaliniai keitimai. Rungtynių protokole galėjo būti registruojami 23 žaidėjai.